《宿灵隐寺梵香阁晓起眺望》
清代·周准

晚从冷泉游，遂止招提境。入门闻清钟，孤阁夜方永。

倾耳听泉声，声喧意弥静。朝来小雨过，宿雾散高岭。

凭窗见层峰，涧壑殊清迥。不知晓云过，但觉衣裳冷。

清飙动林薄，初日照山影。行当访韬光，直上松云顶。

作者简介：（1777—1858）江苏长洲人，字钦莱，号迂村。诸生。受业于陈鹏举。能诗，尤善五、七绝句。有《迂村文钞》、《虚室吟》等。